Page:Hallow fair (3).pdf/5

 Bauldy Baird can brag o' gambling,

Kens the airts o' dark dissembling,

Bauldy Baird can make a fen,

To cut the Jack at Catch-the-Ten.

Farmer bodies! watch your pease,

Hide your butter eggs, and cheese;

For whether ripe, or in the braird,

It's a' ane to Bauldy Baird.

O! close that slap there, lock that yate,

Else some stooks will tak' the gate;

For Bauldy's poney likes your grain,

Just as weel as 'twere his ain:

Stooks o' corn, and shaves o' pease;

Whiles your hens, and whiles your geese,

For, faith he's no so easy scared,

It's a' ane to Bauldy Baird.

On Bauldy Baird the law was vile,

To draw him on a cart to jail;

But Bauldy Baird, the pauky devil,

Slipt the loop, and left the beagle;

O'er the dike and through the fiel's,

Bauldy ran wi' mattle heels.

Watch the corn stack, Robin Law,

For Bauldy Baird's run awa',

O rin, and let the bailie ken,

That Bauldy Baird's come again!





O! ha'e you seen the roses blaw,

The heather bloom, the broom an' a',

The lily spring as white as snaw,

Wi' a' their native splendour: